এই অনুমোদনের পর ৮ থেকে ১৬ ফেব্রুয়ারি পর্যন্ত আইপিওর চাঁদা গ্রহণের কথা ছিল কোম্পানিটির। তবে কয়েকজন বিনিয়োগকারীর আবেদনের পরিপ্রেক্ষিতে ৯ ফেব্রুয়ারি আইপিওর চাঁদা গ্রহণের ওপর স্থগিতাদেশ দেয় হাইকোর্ট। পরবর্তীতে বিএসইসি ১১ ফেব্রুয়ারি এ কোম্পানির আইপিওর চাঁদা গ্রহণ বন্ধ করতে দুই স্টক এক্সচেঞ্জকে নির্দেশ দেয়। কোম্পানিটির গত ৫ বছরের ওয়েটেড এভারেজ শেয়ার প্রতি আয় (ইপিএস) ৩ টাকা ১৯ পয়সা। ২০১৪ সালের ৩০ জুন শেষ হওয়া হিসাব বছরের নিরীক্ষিত আর্থিক প্রতিবেদন অনুযায়ী কোম্পানিটির শেয়ার প্রতি সম্পদ মূল্য (এনএভি) হয়েছে ৩৪ টাকা ৮৭ পয়সা।